25. Marjapunapäev   /paastumaarjapäev/. Kõige tuntum punajoomise päev (õlu ja/või viin), millest saab palged punaseks kogu aastaks. Setus ja Vadjas söödi samal eesmärgil punaseid marju (pohlad, jõhvikad) ja tehti marjarooga. Võrumaal küpsetakse tänini sel päeval suuri ülepanni-pannkooke, et suvel kasvaksid suured kapsapääd. Algab hommikune linnupette võtmine,  õhtuti ei võeta enam tares tuld üles. Tavakohaseks toiduks on veel kuivatet kala (haug). Süüakse selleks, et kala keeraks nina oja poole (alustaks kudemisrännet).